***Dust and Dreams*** er det ellevte studioalbumet fra progrockbandet Camel og ble ferdigstilt i 1991. Etter en lengre tids fravær fra innspillinger og konserter på rundt åtte år ble albumet med flere vesentlig strukturelle endringer endelig gitt ut i slutten av 1991. Det ble opprinnelig unnfanget av både Andrew Latimer og kona Susan Hoover rundt 1984 og de påfølgende årene, men på grunn av pågående konflikter mellom Camel og den tidligere bandmanageren Geoff Jukes ble det ikke ferdig innspilt før senere.

Latimer og Hoover flyttet til USA fra England og bygget etterhvert opp et studio og grunnla sitt eget plateselskap Camel Productions. Dette åpnet et nytt kapittel for Camel, som kunne produsere sin egen musikk uten å være bundet til en kontrakt med restriksjoner, og det var på denne måten dette albumet ble gitt ut. Med seg fikk Latimer hjelp av de samme musikerne bak *Stationary Traveller* (1984) ved Ton Scherpenzeel på keyboards, Paul Burgess på trommer og David Paton på vokal. Sistnevnte var bassist på det foregående albumet, men ble erstattet på denne utgivelsen av Colin Bass, som også hadde erstattet Paton på den foregående turnéen. Også den skotske sangeren Mae McKenna deltar med vokal på låta «Rose of Sharon». 

Tatt i betrakning av når albumet ble til, har utgivelsen et distinkt 1980-tallspreg, noe som får det til å ligne en etterkommer av albumet *Nude* (1981), som også var et konseptalbum. Videre byr dette på gitarspilling fra Latimer på låta «End of the Line» som kan settes i rekke med David Gilmour og «Hopeless Anger» samt «Broken Banks» som kan sammenlignes med Steve Hackett. Det har også noen momenter i utypiske Camel–instrumenter som obo, harmonica og horn, og disse faller naturlig på plass i det helhetlige konseptet. En rekke etablerte studiomusikere bidrar med disse instrumentene på innspillingen. Rent sjangermessig kan utgivelsen sies å ligge innenfor progressiv rock med en krysning mellom Neo-progressiv rock på de vokalbaserte låtene og symfonisk rock på de instrumentale delene.

Utgivelsen må sies å være et konseptalbum siden det er basert på et tema og fordi de komplekse låtene går over i hverandre. Temaet for dette albumer var den amerikanske drømmen om å flytte mot vest og de prøvelsene dette innebar, derav navnet *Dust and Dreams*. Det er basert i sin helhet på John Steinbecks roman *Vredens druer*, som også ble filmatisert av John Ford i 1940. Historien baserer seg på en skildring av fattige bønder som bryter opp fra sine små gårder i støvhullet midtvesten, og begir seg på vandring på jakt etter dagarbeid i California under depresjonen i 1930-årene. Plateomslaget har flere svart/hvitt-bilder som er relatert til albumets tema.

|  |  |  |
| --- | --- | --- |
| Sporliste
*Alle låter er skrevet av Andrew Latimer hvis ikke annet er anført.*
1. «Dust Bowl» (1.54)
2. «Go West» (3.42)
3. «Dusted Out» (1.35)
4. «Mother Road» (4.15)
5. «Needles» (2.34)
6. «Rose of Sharon» (4.48) (Susan Hoover, Andrew Latimer)
7. «Milk n' Honey» (3.35)
8. «End of the Line» (6.52) (Susan Hoover, Andrew Latimer)
9. «Storm Clouds» (2.07) (Susan Hoover, Andrew Latimer)
10. «Cotton Camp» (2.55)
11. «Broken Banks» (0.35)
12. «Sheet Rain» (2.15)
13. «Whispers» (0.52)
14. «Little Rivers and Little Rose» (1.57)
15. «Hopeless Anger» (4.56)
16. «Whisper in the Rain» (2.57)
 |   | Personell
* Andrew Latimer – Gitar, fløyte, keyboard, vokal
* Colin Bass – Bass
* Ton Scherpenzeel – Keyboard
* Paul Burgess – Trommer
* David Paton – Vokal
* Mae McKenna – Vokal
* Christopher Bock – Trommer
* Don Harriss – Keyboard
* Neil Panton – Obo
* Kim Venaas – Harmonica
* John Burton – Fransk horn
* Haydn Bendall – Lydtekniker
 |

Utgivelsesdetaljer
------------------

* Camel Productions CP-001CD 1991

Eksterne lenker
---------------

* (en) *Dust and Dreams* på Discogs Rediger på Wikidata

* (en) *Dust and Dreams* på MusicBrainz Rediger på Wikidata

* (en) *Dust and Dreams* på AllMusic Rediger på Wikidata

  


| * v
* d
* r
Camel |
| --- |
| Medlemmer | Andrew Latimer **·** Doug Ferguson **·** Andy Ward **·** Peter Bardens **·** Mel Collins **·** Richard Sinclair **·** Dave Sinclair **·** Jan Schelhaas **·** Colin Bass **·** Kit Watkins **·** Stuart Tosh **·** David Paton **·** Chris Rainbow **·** Ton Scherpenzeel **·** Paul Burgess **·** Mickey Simmonds **·** Dave Stewart **·** Foss Patterson **·** Guy Le Blanc **·** Denis Clement **·** Tom Brislin |
| Studioalbum | *Camel* (1973) **·** *Mirage* (1974) **·** *The Snow Goose* (1975) **·** *Moonmadness* (1976) **·** *Rain Dances* (1977) **·** *Breathless* (1978) **·** *I Can See Your House from Here* (1979) **·** *Nude* (1981) **·** *The Single Factor* (1982) **·** *Stationary Traveller* (1984) **·** *Dust and Dreams* (1991) **·** *Harbour of Tears* (1996) **·** *Rajaz* (1999) **·** *A Nod and a Wink* (2002) |
| Konsertalbum | *Greasy Truckers Live at Dingwalls Dance Hall* (1973) **·** *A Live Record* (1978) **·** *Pressure Points* (1984) **·** *On the Road 1972* (1992) **·** *Never Let Go* (1993) **·** *On the Road 1982* (1994) **·** *On the Road 1981* (1997) **·** *Coming of Age* (1999) **·** *Gods of Light* (2000) **·** *The Paris Collection* (2001) |
| Relaterte artikler | The Brew **·** Camel Productions **·** Decca Records **·** Konseptalbum **·** Progressiv rock **·** Kunstrock |
| **Portal: Progressiv rock** **·** **Kategori** |

|  |  |
| --- | --- |
| Oppslagsverk/autoritetsdata | MusicBrainz
 |